Document ID: 31997R0630

Komisijas Regula (EK) Nr. 630/97
(1997. gada 10. aprīlis),
kas groza Komisijas Regulu (EK) Nr. 2369/96 par Kopienas tarifu kvotas 10000 tonnu citādi apstrādātu auzu graudu ar KN kodiem 11042292 un 11042299 atvēršanu un pārvaldi
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas ietvertas grafikā CXL, kas sastādīts pēc GATT XXIV 6 sarunām [1], un jo īpaši tās 1. pantu,
tā kā Kopiena Pasaules tirdzniecības organizācijas vajadzībām nolēma katru tirdzniecības gadu, sākot ar 1996. gada 1. janvāri, ieviest tarifu kvotu ar nulles likmi 10000 tonnām citādi apstrādātu auzu graudu ar KN kodiem 11042292 un 11042299;
tā kā sīki izstrādātas normas importam kvotas ietvaros nosaka Komisijas Regula (EK) Nr. 2369/96 [2]; tā kā Komisijas Regula (EK) Nr. 1734/96 [3] KN kodus citādi apstrādātiem auzu graudiem, sākot ar 1997. gada 1. janvāri, aizstāj ar vienotu KN kodu 11042298; tā kā, ievērojot šīs izmaiņas KN kodā, ir risks, ka kvotu var attiecināt uz nepareizajiem produktiem; tā kā noteikumos par importa licenču derīgumu jāveic citi grozījumi; tā kā vienkāršības labad atsauces uz 1995./96. tirdzniecības gadu būtu jāsvītro, kā arī skaidri jānosaka laiks, kurā Komisija informē dalībvalstis par importa licenču izsniegšanu; tā kā tāpēc būtu jāgroza Regula (EK) Nr. 2369/96;
tā kā šajā regulā paredzētie pasākumi ir saskaņā ar Labības pārvaldes komitejas atzinumu,
IR PIEŅĒMUSI ŠO REGULU:
1. pants
Regulu (EK) Nr. 2369/96 groza šādi:
1. virsrakstā, 1. pantā, 3. panta 1. punktā un 4. panta piektajā ievilkumā vārdus "ar KN kodiem 11042292 un 11042299" aizstāj ar "ar KN kodu 11042298";
2. 1. panta un 2. panta pirmā punkta otrās daļas svītro;
3. 3. panta 3. punktu aizstāj ar šādu punktu:
"3. Ja daudzums, par ko ir iesniegti importa licenču pieteikumi, pārsniedz daudzumu, ko drīkst importēt attiecīgajā laika posmā, Komisija trīs dienu laikā kopš 2. punktā minētā paziņošanas termiņa beigām informē dalībvalstis par samazinājuma procentu, ko tām jāpielieto, izsniedzot licences daudzumiem, par kuriem iesniedza pieteikumus."
4. Pēc 3. panta 4. punkta otrās daļas iekļauj šādu daļu:
"Neatkarīgi no Regulas (EEK) Nr. 3719/88 21. panta 1. Punkta*, lai noteiktu licenču derīguma termiņu, tās uzskata par izsniegtām to faktiskās izsniegšanas dienā. [4]
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 10. aprīlī.

Labels: 3
17